### | | | | --- | --- | | | | | --- | | **Byråd** 26. april 2016 Sagsnr. 710-2016-15359 Dok.nr. 710-2016-162940 Sagsbehandler DPJBOJ | | 70.                 Regnskab 2015 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Lov om kommunernes styrelse samt bekendtgørelse om budget- og regnskabsvæsen, revision m.v. |

###

**SAGENS INDHOLD**

Byrådet skal godkende regnskabet for 2015 og fremsende det
til kommunens revision. Job og Økonomi har udarbejdet årsberetning 2015 med
tilhørende bilag. Resultatopgørelsen for 2015 fremgår af nedenstående oversigt.

|  |  |  |  |  |
| --- | --- | --- | --- | --- |
| **Mio. kr.**  **(- = mindreudgifter / merindtægter og kasseforøgelse)** | **Vedtaget Budget 2015** | **Korrigeret Budget 2015** | **Regnskab 2015** | **Afvigelser regnskab -vedtaget budget** |
| Finansiering | -2.569,2 | -2.579,0 | -2.580,1 | -10,9 |
| Drift | 2.479,7 | 2.511,4 | 2.457,1 | -22,6 |
| Renter | 8,3 | 3,3 | 0,7 | -7,6 |
| **Ordinære poster i alt** | **-81,2** | **-64,3** | **-122,3** | **-41,1** |
| **Særlige poster** |  |  |  |  |
| Anlæg | 176,7 | 255,9 | 161,7 | -15,0 |
| Ekstraordinære tilskud | -29,6 | -29,6 | -29,6 | 0,0 |
| **Særlige poster i alt** | **147,1** | **226,3** | **132,1** | **-15,0** |
| **Finansposter** |  |  |  |  |
| Lånoptagelse | -47,5 | -85,2 | -37,7 | 9,8 |
| Afdrag på lån | 19,8 | 19,7 | 19,7 | -0,1 |
| Kort og langfristede poster | -9,2 | -7,1 | 16,1 | 25,3 |
| **Finansposter i alt** | **-36,9** | **-72,6** | **-1,9** | **35,0** |
| ***Resultat ekskl. jordforsyning og ældreboliger*** | ***29,0*** | ***89,4*** | ***7,9*** | ***-21,1*** |
|  |  |  |  |  |
| **Jordforsyning** | **19,7** | **-53,6** | **3,8** | **-15,9** |
| ***Resultat   skattefinansieret område*** | ***48,7*** | ***35,8*** | ***11,7*** | ***-37,0*** |
|  |  |  |  |  |
| **Ældreboliger** |  |  |  |  |
| Anlæg | 25,2 | 28,3 | 23,0 | -2,2 |
| Drift | -1,0 | -0,8 | -2,7 | -1,6 |
| Lånoptagelse | -25,2 | -25,2 | -20,4 | 4,8 |
| **Ældreboliger i alt** | **-1,0** | **2,2** | **0,0** | **1,0** |
|  |  |  |  |  |
| ***Effekt på***  ***Kassebeholdningen*** | ***47,7*** | ***38,1*** | ***11,7*** | ***-36,0*** |

I årsberetningen forklares
forskellen mellem regnskabet og det oprindeligt vedtagne budget. Forskellen mellem
’vedtaget budget’ og ’korrigeret budget’ er et udtryk for de ændringer i
bevillingerne, som Byrådet har vedtaget i løbet af 2015 i forbindelse med de
løbende budgetopfølgninger og ved konkrete sager.

**VURDERING**

Resultatopgørelsen for 2015 viser
et mindreforbrug på de ordinære poster i forhold til det vedtagne budget på
41,1 mio. kr.

Resultatet på de ordinære poster
skyldes merindtægter på finansieringssiden på 10,9 mio. kr., mindreudgifter til
driften på 22,6 mio. kr. samt nettomindreudgifter til renter på 7,6 mio. kr.

[adresse] på
finansieringssiden skyldes primært, at statstilskuddet ved midtvejsreguleringen
er øget med 8,1 mio. kr. Ændringen i statstilskuddet er en følge af lov- og
cirkulæreprogrammet samt regulering af kommunernes indbetalinger af aktivitetsbestemte
tilskud til regionerne.

Mindreudgifterne på driften kan i
hovedtræk forklares med færre udgifter til overførselsindkomster på 21,4 mio.
kr., færre udgifter til forsikrede ledige på 12,8 mio. kr. samt merudgifter til
aktivitetsbestemt medfinansiering på 9,3 mio. kr. og merudgifter på
serviceområderne på 5,0 mio. kr.

For så vidt angår udgifter til
overførselsindkomster skyldes resultatet bl.a. færre udgifter til den aktive
beskæftigelsesindsats.

Udgifterne til den aktive beskæftigelsesindsats ligger ca.
13,6 mio. kr. under det oprindelige budget. Der har i de senere år været
mindreudgifter til den aktive beskæftigelsesindsats, og budget 2016-19 er
tilpasset det lavere udgiftsniveau.

En anden del af forklaringen på
mindreforbruget til indkomstoverførslerne er, at udgifterne på landsplan
generelt har været lavere end de forudsætninger, der lå til grund for
økonomiaftalen mellem KL og regeringen. Afviger kommunernes udgifter til
indkomstoverførsler væsentligt fra forudsætningerne i økonomiaftalen, foretages
der normalt en midtvejsregulering af kommunernes bloktilskud. I aftalen for
2016 er det imidlertid aftalt, at kommunernes bloktilskud ikke reduceres i
2015. Budget 2016-19 er tilpasset det lavere udgiftsniveau.

Mindreforbruget på udgifter til
forsikrede ledige skyldes, at ledigheden har været lavere end forudsætningerne
bag beskæftigelsestilskuddet. Beskæftigelsestilskuddet for 2015 efterreguleres
i 2016 på baggrund af de faktiske beskæftigelsesudgifter i 2015. Det forventes,
at Favrskov Kommune skal tilbagebetale ca. 2,1 mio. kr. i 2016 vedr. 2015. Det
betyder, at Favrskov Kommune i 2015 har haft udgifter til de forsikrede ledige,
som er ca. 10 mio. kr. lavere end det beskæftigelsestilskud, som kommunen har
modtaget. Budget 2016 og 2017 er tilpasset det lavere udgiftsniveau.

Udgifterne til aktivitetsbestemt
medfinansiering viser et merforbrug på 9,3 mio. kr. Merforbruget skyldes en
stigning i antallet af ambulante besøg og en stigning i udgifterne på det
psykiatriske område.

Regnskab 2015 viser et samlet
merforbrug til serviceudgifter på ca. 5 mio. kr.
Merforbruget dækker over en lang række modsatrettede budgetafvigelser.

Nogle af de væsentligste
budgetafvigelser er på Handicap og Psykiatri samt Ældreområdet, hvor der var et
samlet merforbrug på henholdsvis 13,7 og 6,8 mio. kr. Budgettet til de to
områder er tilpasset fra 2016 og fremefter.

Omvendt var der i budgettet for
2015 indarbejdet en pulje på 17 mio. kr. til håndtering af udsving i overførte
over-/underskud i mellem årene. På områder med overførselsadgang mellem årene
er der i 2015 et samlet mindreforbrug på 132.000 kr. Regnskabet forbedres
dermed med 17,1 mio. kr. i forhold til det vedtagne budget.

[adresse] fra det
oprindelige budget er beskrevet under de specielle regnskabsbemærkninger i
bilag til årsberetning.

Nettomindreudgifter til renter
på 7,6 mio. kr. kan bl.a. forklares ved større renteindtægter fra
overskudlikviditet placeret i investeringsforeninger. Budget 2016-19 er
tilpasset det højere indtægtsniveau.

Mindreforbruget på de særlige
poster på 15,0 mio. kr. skyldes hovedsageligt, at der er udskudt nogle anlægsaktiviteter
til 2016. Det samlede regnskabstal for anlægsinvesteringer på det skattefinansierede
område ekskl. jordforsyningen viser, at der er anvendt 161,7 mio. kr. Hertil
kommer 23 mio. kr. på ældreboligområdet som vedrører nyt botilbud på [adresse]
[adresse], Hadsten.

Resultatet vedrørende
finansposterne udviser en mindreindtægt på 35,0 mio. kr. Resultatet er
sammensat af en mindreindtægt vedrørende lånoptagelse på 9,8 mio. kr. og
mindreindtægter på kort og langfristede poster på 25,3 mio. kr.

Mindreindtægten vedrørende lånoptagelsen
skyldes, at der i henhold til regnskabsreglerne først optages lån i det
efterfølgende regnskabsår. Det betyder, at der i regnskab 2015 således optages lån
i henhold til låneramme 2014, og at lånoptagelsen vedrørende 2015 først sker i
2016.

Mindreindtægten på korte og
langfristede poster på 25,3 mio. kr. skyldes primært, at budgetpuljen på 17
mio. kr. som er indarbejdet på driften til håndtering af udsving i overførte
over-/underskud i mellem årene, er ”neutraliseret” af en modpost under
kortfristede poster. Budgetpuljen er således ikke finansieret af
kassebeholdningen.

Mindreforbruget på 15,9 mio. kr.
vedr. jordforsyning skyldes overvejende, at der i regnskab 2015 optages lån i
henhold til låneramme 2014, og at lånoptagelsen vedrørende 2015 først sker i
2016.

Resultatopgørelsen viser, at der
har været et regnskabsmæssigt forbrug af kassebeholdningen på 11,7 mio. kr. I
Budget 2015 blev der budgetteret med et forbrug af kassebeholdningen på 47,7
mio. kr.

Kommunerne
skal hvert kvartal udarbejde en likviditetsoversigt efter ”kassekreditreglen”.
”Kassekreditreglen siger, at kommunens kassebeholdning (ekskl. deponerede
beløb) skal være positiv målt som et gennemsnit over de seneste 12 måneder. Opgøres
kassebeholdningen som et 12 måneders gennemsnit er likviditeten reelt blevet
styrket med 7,1 mio. kr. i 2015.

Det kan oplyses, at der forventes
at ske overførsel af uforbrugte rådighedsbeløb vedr. anlæg inklusiv jordforsyningen
på i alt netto 56,4 mio. kr. fra 2015 til 2016, samt overførsel af uforbrugte
budgetbeløb inden for driften på i alt netto 24,4 mio. kr., jf. særskilte
politiske sager.

**ØKONOMI**

Der henvises til vurderingsafsnittet.

**INDSTILLING**

Direktøren for Job og Økonomi indstiller til Byrådet:

1. At Årsberetning 2015 og bilagsdel
godkendes

2. At Årsberetning 2015 og bilagsdel fremsendes
til revisionen.

**BESLUTNING**

***Økonomiudvalget, 19. april 2016:***

Fraværende:Ingen

Indstilles godkendt.

**Bilag**

|  |  |
| --- | --- |
| Årsberetning 2015 | 710-2016-153690 |
| Bilag til årsberetningen 2015 | 710-2016-154489 |